Voimavaratila Toiskan puuhasteluihin on kaikille vapaa pääsy, seikkailurata maksaa 5€/seikkailija. (Minimi ikä noin 5v. Seikkailijan aikuinen kaveri ilmaiseksi radalle mukaan.)
Kokoperheen elämyspäivä Voimavaratila Toiskassa
Sointu & Ruska-Ruua yhteistyössä Voimavaratila Toiskan kanssa
Soinnun & Ruska-Ruuan Valtikkametsäseikkailu
Tervetuloa Soinnun & Ruska-Ruuan Valtikkametsäseikkailulle kauniin luonnon keskelle Voimavaratila Toiskaan (Palonkuja 10, 61330 Koskenkorva) sunnuntaina 19.8.2018 ja 26.8.2018 klo 12.00 alkaen. Kokoperheen elämyspäivä sisältää seikkailuradan, Soinnun & Ruska-Ruuan sekä hurjien Mystisten paikkojen konsertin, eläimien kohtaamista ja kaikenlaista muuta mukavaa puuhastelua. Toiskaan on vapaa pääsy, seikkailurata maksaa 5€ / seikkailija. Lisätietoja tapahtumasta, ikäsuosituksista jne: www.sointujaruskaruua.com
Pohjarock - Paikallisen rockmusiikin ilta 25.8. Holy Smokessa Seinäjoella. Ilmainen sisäänpääsy. Soitinrakentajat ihastuttavat kävijöitä instrumentteineen klo 17-20 ja livebändit klo 21 alkaen. Soitinrakentajat: Katar Kustom Kuitars Suhonen Guitars Gekkon Kitaranrakennus Bändit: klo 21 Noitavasara klo 22 Tulenkulkijat klo 23 Safiiri klo 00 Poitsut & Neitsyt Yhteistyössä: Etelä-Pohjanmaan Estradi ry Markun Musiikki Selmu ry Seinäjoen kaupunki / kulttuuri #pohjalla #pohjarock
Miesten amerikkalaisen jalkapallon mestaruussarjan ottelu
Ruokakarkelot on koko perheen lähiruokatapahtuma keskellä Seinäjoen keskustaa kauniissa Lakeudenpuistossa. Kerää kokoon kaveriporukka, perhe tai tule nautiskelemaan itseksesi ja pidä vaikka piknik! Karkelot keräävät lähituottajien herkut kaikkien ulottuville ja voit maistaa ravintoloiden loihtimia annoksia lähialueen herkullisista raaka-aineista. Uutuutena on anniskelualue, jossa voit nauttia ruokajuomaksi olutta, viiniä tai drinkkejä! Alueella on myös lähiruokatori, josta voit ostaa paikallisia herkkuja kotiisi. Tapahtuman järjestää Into Seinäjoki sekä Into Seinäjoen ja Seinäjoen Ammattikorkeakoulun koordinoima ruokamatkailun kehittämishanke. Hanketta rahoitetaan Manner-Suomen maaseudun kehittämisen maatalousrahastosta.
Ämyri ry järjestää perinteiset Vanhan Paukun Venetsialaiset 25.8.2018 Vanhalla Paukulla tapahtumateltassa! Luvassa tuttuun tapaan livemusiikkia, anniskelualue ja hyvää meininkiä. Esiintyjät ja tarkemmat aikataulut julkaistaan tänne tapahtumaan lähiaikoina, pysyhän kuulolla! Tapahtuma on ikärajaton, mutta rajattu anniskelualue k-18. Ämyri ry järjestää perinteiset Vanhan Paukun Venetsialaiset Kulttuurikeskus Vanhassa Paukussa tapahtumateltassa! Luvassa tuttuun tapaan livemusiikkia, anniskelualue ja hyvää meininkiä. Tarkemmat aikataulut julkaistaan tänne tapahtumaan lähiaikoina, pysyhän kuulolla! Tapahtuma on ilmainen ja ikärajaton, mutta rajattu anniskelualue k-18. Tervetuloa! Venetsialaisten esiintyjät: 19.00 AMB The Blues Band 20.00 Varesband 21.00 Heidi ja Yön Matkustajat 22.00 Lahti & Honkanen Duo 23.00 Revengine 00.00 3 Cactusta
Liput 35 €, eläkeläiset / opiskelijat 33 €. Liput ennakkoon 30 €. Ennakkolippujen hinta on voimassa 15.5.2018 asti
Tuure Kilpeläisen & Kaihon Karavaanin saapuvat Tuurin Kesäteatteriin. Tätä elämystä et halua jättää väliin!
SoiTa Tapahtuma- ja konserttituotantopalvelut Oy
Tuure Kilpeläinen ja Kaihon Karavaani tuovat omalla soundillaan iloa, rytmiä ja surumielistä kaihoa Tuurin tunnelmalliseen, elokuiseen iltaan. Kokoonpano on julkaissut uransa varrella viisi albumia, jotka ovat naulanneet bändin paikan kotimaisen musiikin kentällä. Valloittavat keikat ovat bändin tavaramerkki – unohtamatta lukuisia hittejä, joista yhtye tunnetaan. Tapahtuman ikäraja on 18 vuotta. Liput 35 €, eläkeläiset / opiskelijat 33 €. Liput ennakkoon 30 €. Ennakkolippujen hinta on voimassa 15.5.2018 asti. Lippuja voit ostaa täältä: www.lippu.fi/tuurinkesateatteri sekä 044 242 2106 (klo 9-17) tai soita.tapahtumat@gmail.com. Lippujen ovimyynti alkaa tunti ennen konsertin alkua.
Lippu 10€/hlö sekä vapaaehtoinen kahvimaksu
Koko perheen lumoavan koukuttava Peter Pan lennähtää Ylihärmään elokuussa 2018. Lähde mukaan värikkääseen maailmaan, jossa Peter Panin lisäksi seikkailevat Kultasen perheen lapset Leena, Jukka ja Mikko, Mikä-Mikä-maan kadonneet pojat, intiaanit ja merirosvot päällikkönään itseoikeutetusti Kapteeni Koukku – niin ja tietysti krokotiili! Koko perheen lumoavan koukuttava Peter Pan lennähtää Ylihärmään elokuussa 2018. Lähde mukaan värikkääseen maailmaan, jossa Peter Panin lisäksi seikkailevat Kultasen perheen lapset Leena, Jukka ja Mikko, Mikä-Mikä-maan kadonneet pojat, intiaanit ja merirosvot päällikkönään itseoikeutetusti Kapteeni Koukku – niin ja tietysti krokotiili! Peter Panin tarina on ylistys meissä kaikissa elävän lapsen rajattomalle luovuudelle ja kasvun mahdollisuudelle. Se kertoo myös aikuiseksi kasvun kipeydestä, joka kulminoituu Peterin Panin hahmoon. Peter Pan perustuu J. M. Barrien yli sata vuotta vanhaan satuun pojasta, joka ei halunnut kasvaa isoksi. Mikä-Mikä-Maahan pääsee mukaan jokainen, joka haluaa. Tarvitaan vain hieman keijukaispölyä, huiman iloisia ajatuksia ja ripaus rohkeutta. Klassikkosadun viehätys piileekin juuri siinä, että se muistuttaa meitä lasten kyvystä käyttää mielikuvitustaan. Kasvaminenkin voi olla huima seikkailu, mutta sitä kohti ei tarvitse kiirehtiä – ja leikkimistä ei tarvitse lopettaa koskaan! Näytöksessä 19.8. klo 15.00 on mukana viittomakielen tulkit, jotka tulkkaavat näytöksen!
Vanhan Paukun yhdistyksen järjestämä koko perheen tapahtuma. Mukana Vanhan Paukun toimijoita: - Lapuan Kankurit esittelee Syksyn 2018 uutuudet showroomissaan. Kaikki normaalihintaiset tuotteet -20% ja paljon tarjoustuotteita -50%. - Lapuan Kuntopiste, Vanhan Paukun ryhmäliikuntakeskuksessa illan jumpat ovat 2e/jumppa ja jokaisen osallistuneen kesken arvotaan 2kpl:tta kk-korttia. - Kansalaisopistolla on avoimet ovet! Myös toimisto palvelee tapahtuman ajan! Jälleen suosittu käsityö- ja taidemateriaalien vaihtopistee! - Kirjasto auki, Eepos -verkkokirjaston ja sähköisten aineistojen esittelyä, sekä kirjamyyntiä, arvontaa yms. - Claudio videokuvaus- ja äänentoistopalvelu esittelee toimintaansa Työkalutehtaan kauppakäytävällä - Bio Marilyn, leffaliput Pöhinähintaan vain 5 € !! - Lapuan Taidemuseossa Kaija-Leena Mäenpään ohjaama taidejoogatuokio. - Museokauppa Paukun Puoti: Paukun Puodissa pöhisee - Pluutasimme hintoja! - Mallaskuun Panimoravintola auki Paukun Pöhinöiden ajan - Pöhinä tarjouksena Fish'n'Chips 6,50€ (norm. 7,90€)" Tätä kaikkea tarjolla, tervetuloa, vapaa pääsy!
Liput 25€. Lippu ja uuniperunabuffet 40€ Lipunmyynti 010 416 2600
Tarunhohtoinen trippi Tallinnaan kesä-, heinä- ja elokuussa
Seinäjoen kaupunginteatterin kesäkomediassa seilataan avoimin mielin mertentakaiseen satumaahan – Tallinnaan. Nouse laivaan, luvassa on tappohauska kaksituntinen loma omasta arjestasi! Päiväristeily-komedia lähettää matkaan kaksi suomalaisturistia, joiden eväsrepusta löytyy seikkailunhalun ja toiveiden lisäksi runsas annos ennakkoluuloja ja epäilyksiä. Mutta perillä koetaan kaikki se, mikä tiedostavan suomalaisen kuuluu kokea: aikamatka entiseen Neuvostoliittoon sekä valaiseva pyrähdys uuteen ja uljaaseen Viroon. Käymättä emme jätä kauneuskirurgilla saati kynsiteknikollakaan. Henkiin herätetään myös Mustamäen tori sekä vanhat viikingit, joten säästä matkakuluissa ja tule teatteriin kokemaan koko paletti kahdessa tunnissa! Varoitus katsojalle! Jos tunnistat jostakin kohtauksesta tai hahmosta itsesi, olet luultavasti oikeassa. Esitykset kesä-heinä-elokuussa Mallas-näyttämöllä (Mallaskosken panimoravintolan teatteriterassi, os. Vesitorninkatu 1, Seinäjoki). Katettu katsomo!
Tilaisuudessa esitellään Etelä-Pohjanmaan alueen laaja avoimen korkeakouluopetuksen tarjonta.
Etelä-Pohjanmaan alueen avoimen yliopiston toimijat ja SeAMK avoin ammattikorkeakouluopetus
Tarvitsetko uutta osaamista työelämän tarpeisiin? Suunnitteletko hakeutumista korkeakouluopintoihin? Tai haluatko muutoin kehittää itseäsi? Avoimen opintojen kautta saat laajennettua juuri sitä osaamista, mitä tarvitset. Avoimessa korkeakoulussa voit tehdä samoja opintoja kuin tutkintokoulutuksessa ja Etelä-Pohjanmaalta löytyy laaja avoimen opetuksen tarjonta. Avoimen iltamissa pääset tutustumaan usean eri organisaation opintotarjontaan. Opintoja on tarjolla sekä päivisin, iltaisin että viikonloppuisin sekä myös kokonaan verkossa - jokaiselle jotakin. Etelä-Pohjanmaan alueen avoimen yliopiston ja SeAMK:n avoimen ammattikorkeakoulun toimijat ovat paikalla klo 17.00 eteenpäin kertomassa alueen koulutustarjonnasta. Ohjelmassa on myös kirjojenvaihtotori - kirjoja voi tuoda ja viedä oman maun mukaan.
Tapahtuma on kohtaamispaikka entisille ja nykyisille soinilaisille muusikoille, mainetta läpi Suomenselän niittäneille ja niittäville mestareille sekä kaikkien näiden entisille, nykyisille ja tuleville ihailijoille. Lavalle nousee niin menneiden vuosien nuorisobändejä, esikuvia, nousevia tähtiä, vuosikymmeniä viihdyttäneitä ja tanssittaneita soittajia ja laulajia sekä muita kovan luokan keikkailijoita. Loppuillasta on luvassa vapaamuotoiset jamit niin listatuille esiintyjille kuin muillekin, jotka haluavat tuoda soittonsa tai laulunsa muiden iloksi. Ilta aloitetaan klo 18 koko perheen ja kaiken ikäisten yhteislaululla, jota vetää tuore soinilainen Kati Tiala. Tämän jälkeen noin klo 19 aloitetaan esiintyjäkavalkadin esiinmarssi. Siitä ilta jatkuu aamuyön tunneille ja viimeiset tiimat vietetään vapaamuotoisten jamien tunnelmassa. House band on koottu soinilaisista tai soinilaistaustaisista tähdistä. Kitaraa ja laulua isännöivät Jarkko Järvenpää ja Markku Keski-Mäenpää. Elviira Ploom säestää painon ja koskettimien mestarillisella käsittelyllä illan esiintyjiä. Arto Riihinen tarjoaa pitkän linjan rumpalina rytmit ja Eetu Alatalo hoitaa bassossa loput. Valokeilassa riittää tekijöitä, jotka ovat Soinin tavoin luonnostaankin huipulla. Moni on jo oppinut tuntemaan, kuinka Jussi Roponen, Maria Saarimaa, Erkki Valkeus, Justus Järvenpää, Harri Kuhmonen Arto Munana tunnettu Lasse Erjamo osaavat laittaa yleisön lentoon. Valkeuden sisaruksista huumaavat monipuolisena sellistinä ja kansainvälisilläkin country-lavoilla häikäissyt Martta sekä soulin ja iskelmän laulajana viihdyttänyt Susanna. Yhtälailla musiikin iloa tarjoavat Timpurin roudarit sekä Miika ja Amanda Saarenpää. Lisäksi kruunuhäistäkin tutut haitarimestarit Hanna Lindström ja Tero Saarimaa viihdyttävät soitannallaan. Moni voi myös myöhemmin muistella, kuinka nuoret tähdet, kuten Iiris Honkola tai Jennimari Niemi antoivat 18.8.2018 estradilla jo vahvat näytöt taidoistaan. Lisäksi teatterilavoiltakin tunnettuina tulkitsijoina panoksensa antavat muun muassa Heidi Huvila ja Linda Virkamäki. Unohtaa ei sovi myöskään Kalevi Järvenpään, Tapio Ollikaisen tai Pekka Noposen sointuja. Ennen loppuillan jameja aiempien vuosien raskaamman musiikin bändit Vahingonlaukaus ja Fearrage laittavat hampaiden paikat sellaiselle koetukselle, että samalla jonotuksella kannattaa pyytää Leppäsen Matiakselta nimmari ja tarkastusaika. Kyseessä on ilmainen yleisötapahtuma, joka on osa Soinin 150. juhlavuotta. Tapahtuman mahdollistaa Alajärven Osuuspankin tuki juhlavuodelle. Järjestäjinä ovat Kyläpääskyt ja Soinin Sisu. Tarjolla ovat myös ravintolapalvelut illan tarpeisiin. Tapahtuman juontaa Juha Viitasaari. Tervetuloa, jos haluat tulla kuulemaan loistavaa soitantaa ja laulua tai myös itse jammailla oman laulusi tai soittimesi säestämänä.
Liput 30€. Lipunmyynti avoinna myös tuntia ennen konsertin alkua Törnävänsaarella.
Suomalaisen poprock-musiikin edelläkävijät. Semmarit parkeeraa keikkarekkansa Törnävänsaaren amfi-teatteriin, nostaa lavan esiin ja esittää yleisölle herskuvan shownsa! Kesto n kaksi tuntia ( sis. väliajan)a
Lähtö aulasta. Kesto noin tunnin. Kielet suomi, englanti, venäjä.